text: হুগলি-চুঁচুড়া ভারতের পশ্চিমবঙ্গ রাজ্যের হুগলী জেলার একটি শহর ও পৌরসভা এলাকা। আসলে এটি হুগলি ও চুঁচুড়া এই দুই শহর  যুক্ত করে পৌরসভা তৈরী হয়েছে। কলকাতা থেকে ৩৫ কিমি উত্তরে অবস্থিত। শহরটি বৃহত্তর কলকাতার অন্তর্গত। চুঁচুড়ার থেকে বেশি চুঁচড়ো নামটিই কথ্য ভাষায় চলে। এটি হুগলী জেলার সদর শহর।
  
  ইতিহাস
  
  হুগলী শহরটি ছিল পর্তুগিজদের অধিকারে এবং চুঁচুড়া ছিল ওলন্দাজদের দখলে। অষ্টাদশ শতকের শেষ ভাগে ইংরেজ ইস্ট ইন্ডিয়া কোম্পানী দুই-ই দখল করে ও পরে ১৮৬৫ সালে এই দুই প্রশাসনিক অঞ্চলকে একত্রিত করা হয়।
  
  জনসংখ্যার উপাত্ত
  
  ভারতের ২০১১ সালের আদম শুমারি অনুসারে হুগলী-চুঁচড়া শহরের জনসংখ্যা হল ১৭৭,২৫৯ জন। এর মধ্যে পুরুষ ৫০.১২% এবং নারী ৪৯.৮৮%।
  
  এখানে সাক্ষরতার হার ৯১.১০%। পুরুষদের মধ্যে সাক্ষরতার হার ৯৩.৮১% এবং নারীদের মধ্যে এই হার ৮৮.৩৯%। সারা ভারতের সাক্ষরতার হার ৭৯.৫%, তার চাইতে হুগলী-চুঁচড়া এর সাক্ষরতার হার বেশি।
  
  এই শহরের জনসংখ্যার ৬.২৯% হল ৬ বছর বা তার কম বয়সী।
  
  দর্শনীয় স্থান
  চুঁচুড়া ১৮০১ সালে [[হাজি মুহাম্মাদ মহসীন একটি ইমামবারা বানান যা এখন স্থানীয়ভাবে "বড় ইমামবারা" নামে পরিচিত।
  এ ছাড়া চুঁচুড়া ঘড়ির মোড় , ভাগীরথীর তীরে ষণ্ডেশ্বর শিব মন্দির , ডাচ সমাধিস্থল হল এখানকার অন্যতম দর্শনীয় স্থান। এছাড়া রয়েছে ইংরেজ আমলে তৈরি করা চুঁচুড়া কোট | আর্মেনিয়ান চার্চ,বান্ডেল চার্চ,দয়াময়ী কালীবাড়ি,.।
  
  তথ্যসূত্র
  
  বিষয়শ্রেণী:পশ্চিমবঙ্গের শহর
  বিষয়শ্রেণী:হুগলী জেলা
  বিষয়শ্রেণী:হুগলী জেলার প্রত্নস্থল
  বিষয়শ্রেণী:হুগলী জেলার শহর
title: হুগলী-চুঁচুড়া